Abantu baseMzantsi Afrika abajonge ukwenza izicelo zobumi belinye ilizwe elingabuvumeliyo ubumi bamazwe amabini, kufuneka benze isicelo sokulahla ubumi baseMzantsi Afrika. Oku kuthetha ukuba uyakuyeka ukubangummi waseMzantsi Afrika ukusukela ekuvunyweni kwesicelo sakho. Abantwana abangekabinalungelo lokuzithabathela izigqibo ngokwasemthethweni bayakuyeka ukubangabemi baseMzantsi Afrika, ngaphandle kokuba omnye wabazali usengummi waseMzantsi Afrika.
Gcwalisa ifom yesicelo ekuthiwa yi BI-246, iBI-529 kunye ne BI-9 kuyo nayiphina i-ofisi yezeKhaya. Yenza isicelo kwindlu yozakuzo yaseMzantsi Afrika okanye kwiziko elimele uMzantsi Afrika ukubangaba uhlala kwilizwe langaphandle.
Hambisa zonke iincwadi zezazisi zaseMzantsi Afrika kwi-ofisi yezeKhaya, kwindlu yozakuzo okanye kwiziko elimele uMzantsi Afrika.
Khupha iifoto ezimbini ezilingana kwi-ID.
Le nkonzo ithabatha iiveki ezisi 8 ukuya kwezili 12.
Le nkonzo ayihlawulelwa.
Isixwayiso: Amafom awafumaneki kwi-internet. Nceda uqhagamshelane neofisi yesebe ekufutshane nawe.